
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


17 ΜάίΌυ 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1730 


ΑΠΟΦΑΣΕΙΣ 

Αριθμ. 1590 _ 

Κανονισμός Λειτουργίας Προγράμματος Μετα¬ 
πτυχιακών Σπουδών (ΠΜΣ) «Θεωρίας και Ιστο¬ 
ρίας της Τέχνης (ΜΕΘΙΣΤΕ)» του Τμήματος Θεω¬ 
ρίας και Ιστορίας της Τέχνης της Σχολής Καλών 
Τεχνών της Ανώτατης Σχολής Καλών Τεχνών. 

Η ΣΥΓΚΛΗΤΟΣ 

ΤΗΣ ΑΝΩΤΑΤΗΣ ΣΧΟΛΗΣ ΚΑΛΩΝ ΤΕΧΝΩΝ 

Έχοντας υπόψη: 

1. Τις διατάξεις της παρ. 1 του άρθρου 45 του ν. 4485/ 
2017 (ΦΕΚ114/4-8-2017/Α'), σύμφωνα με τις οποίες «Με 
απόφαση της Συνέλευσης του Τμήματος καταρτίζεται 
ο Κανονισμός Μεταπτυχιακών Σπουδών κάθε Π.Μ.Σ., ο 
οποίος εγκρίνεται από τη Σύγκλητο, δημοσιεύεται στην 
Εφημερίδα της Κυβερνήσεως, αναρτάται στο διαδικτυ¬ 
ακό τόπο τουΤμήματος και κοινοποιείται στο Υπουργείο 
Παιδείας, Έρευνας και Θρησκευμάτων». 

2. Την αριθμ. 5094/1-12-2014 απόφαση του Συμβου¬ 
λίου της Ανωτάτης Σχολής Καλών Τεχνών (ΑΣΚΤ) με την 
οποία διορίστηκε ο Καθηγητής Παναγιώτης Χαραλά- 
μπους ως Πρύτανης της ΑΣΚΤ (ΦΕΚ 792 τ. ΥΟΔΔ). 

3. Το απόσπασμα πρακτικών της συνέλευσης του 
Τμήματος Θεωρίας και Ιστορίας της Τέχνης (συνεδρία 
5-3-2018) της Σχολής ΚαλώνΤεχνών της ΑΣΚΤ. 

4. Το απόσπασμα πρακτικών της Συγκλήτου της ΑΣΚΤ 
(συνεδρία 22-3-2018). 

5. Την αριθμ. 1237/30-3-2018 απόφαση του Πρύτανη 
της ΑΣΚΤ (ΦΕΚ 1277/10-4-2018, τ. Β') «Επανίδρυση Προ¬ 
γράμματος Μεταπτυχιακών Σπουδών (ΠΜΣ) "Θεωρίας 
και ΙστορίαςτηςΤέχνης (ΜΕΘΙΣΤΕ)"τουΤμήματος Θεω¬ 
ρίας και Ιστορίας της Τέχνης της Σχολής ΚαλώνΤεχνών 
της Ανωτάτης Σχολής Καλών Τεχνών». 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολο¬ 
γισμού του ιδρύματος, αποφασίζουμε: 

ΑΝΩΤΑΤΗ ΣΧΟΛΗ ΚΑΛΩΝ ΤΕΧΝΩΝ 

ΣΧΟΛΗ ΚΑΛΩΝΤΕΧΝΩΝ 

ΤΜΗΜΑ ΘΕΩΡΙΑΣ ΚΑΙ ΙΣΤΟΡΙΑΣ ΤΗΣ ΤΕΧΝΗΣ 

ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ 

«ΘΕΩΡΙΑ ΚΑΙ ΙΣΤΟΡΙΑ ΤΗΣ ΤΕΧΝΗΣ» 

(ΜΕΘΙΣΤΕ) 


ΚΑΝΟΝΙΣΜΟΣ ΛΕΙΤΟΥΡΓΙΑΣ 

ΙΔΡΥΣΗ, ΣΤΟΧΟΙ, ΛΕΙΤΟΥΡΓΙΑ 

Το Πρόγραμμα Μεταπτυχιακών Σπουδών (ΠΜΣ) «θε¬ 
ωρία και Ιστορία τηςΤέχνης» (ΜΕΘΙΣΤΕ) τουΤμήματος 
Θεωρίας και Ιστορίας της Τέχνης (ΘΙΣΤΕ) της Ανωτάτης 
Σχολής ΚαλώνΤεχνών (ΑΣΚΤ) ιδρύθηκε με κύριο σκο¬ 
πό να προσφέρει δέσμη ειδικών μεταπτυχιακών μαθη- 
μάτων-σεμιναρίων που αποβλέπουν, σύμφωνα με τα 
διεθνή ακαδημαϊκά πρότυπα, στην απόκτηση επιστη¬ 
μονικής ειδίκευσης στη Θεωρία και Ιστορία τηςΤέχνης 
με βάση τις εξής γνωστικές περιοχές: 

• Ιστορία και θεωρία τηςΤέχνης και της Αρχιτεκτονικής 
(Μ-ΙΣΘΕΤΑ). 

• Φιλοσοφία τηςΤέχνης και Ανθρωπιστικές Επιστήμες 
(Μ-ΦΙΤΑΕ). 

Η κατά τα ανωτέρω παροχή εκπαίδευσης στο πλαίσιο 
του Προγράμματος θα αποτελεί ικανοποιητική βάση για 
την εκπόνηση διδακτορικών διατριβών στους τομείς των 
εξειδικεύσεών του. 

Το Πρόγραμμα φιλοδοξεί να αποτελέσει καινοτόμο 
σημείο αναφοράς στο ελληνικό ακαδημαϊκό περιβάλλον 
σύμφωνα και με τη διεθνή ακαδημαϊκή πρακτική. Βασι¬ 
κός στόχος του Προγράμματος είναι οι απόφοιτοι του να 
σταδιοδρομήσουν ως ειδικοί στο πεδίο της Ιστορίας και 
της Θεωρίας τηςΤέχνης και να αποκτήσουν ικανά υπο¬ 
στηρικτικά εφόδια στο σύνολο των γνωστικών περιοχών 
που θεραπεύει το ΠΜΣ. Τα μαθήματα του ΠΜΣ, διατη¬ 
ρώντας την ακαδημαϊκή τους αυτονομία, αναπτύσσονται 
μέσα σε αυτό το κοινό πλαίσιο, έχοντας ως πρωταρχικό 
μέλημα τον εμπλουτισμό των μεθοδολογικών και εν- 
νοιολογικών εργαλείων των φοιτητών σε σχέση με τις 
γνωστικές περιοχές που θεραπεύει το ΠΜΣ. 

Με τον τρόπο αυτό δημιουργούνται οι προϋποθέσεις 
εκπαίδευσης επιστημόνων οι οποίοι στη συνέχεια θα 
είναι σε θέση να ανταποκριθούν με αυξημένα εφόδια και 
επιδόσεις στις απαιτήσεις μιας πανεπιστημιακής σταδιο¬ 
δρομίας ή μιας πορείας σε άλλους τομείς της εκπαίδευ¬ 
σης και του πολιτισμού στην Ελλάδα και το εξωτερικό. Οι 
στόχοι του προγράμματος θα εξυπηρετηθούν καταρχάς 
από το επιστημονικό δυναμικό τουΤμήματος Θεωρίας 
και Ιστορίας τηςΤέχνης. Εντούτοις, αποτελεί στόχο η 
διεύρυνση των συνεργασιών με άλλους φορείς και δι¬ 
δάσκοντες από την Ελλάδα και το εξωτερικό, γεγονός το 
οποίο αποτελεί άλλωστε απαραίτητη προϋπόθεση διαρ¬ 
κούς βελτίωσης του περιεχομένου του προγράμματος. 

Οι διδάσκοντες του ΠΜΣ επιλέγονται με βάση τη συ¬ 
νάφεια του διδακτικού και ερευνητικού έργου τους με το 
αντικείμενο που καλούνται να διδάξουν σε συνδυασμό 
με την επιστημονική εμπειρία τους. Εφόσον ικανοποι¬ 
ούνται τα προαναφερθέντα κριτήρια, η επιλογή των δι¬ 
δασκόντων γίνεται κατά προτεραιότητα (κατά 60% του¬ 
λάχιστον) από τα μέλη ΔΕΠ τουΤμήματος ΟΙΣΤΕ, καθώς 
και τα μέλη ΕΕΠ, ΕΔΙΠ και ΕΤΕΠ (εφόσον είναι κάτοχοι 
Διδακτορικού Διπλώματος) ή αφυπηρετήσαντα μέλη 
ΔΕΠ του Τμήματος, ή διδάσκοντες σύμφωνα με το ΠΔ 
407/1980 ή το άρθρο 29 παρ. 7 του ν. 4009/2011 (περί 
ακαδημαϊκών υποτρόφων). 

Με την επιφύλαξη του ανωτέρω εδαφίου και με αι¬ 
τιολογημένη απόφαση που λαμβάνεται, με βάση τις 
ανάγκες του ΠΜΣ σε διδακτικό προσωπικό, από τη 
Συνέλευση του Τμήματος ύστερα από εισήγηση του 
Διευθυντή του ΠΜΣ, μπορεί να ανατίθεται διδασκαλία 
στο πλαίσιο του ΠΜΣ σε μέλη ΔΕΠ της ΑΣΚΤ ή άλλων 
ΑΕΙ της ημεδαπής ή της αλλοδαπής, ή σε διδάσκοντες 
με νέες συμβάσεις ορισμένου χρόνου (σύμφωνα με το 
άρθρο 5 του π.δ. 407/1980 ή το άρθρο 29 παρ. 7 του 
ν. 4009/2011). Υπό τις ίδιες προϋποθέσεις είναι δυνατή η 
πρόσκληση για την κάλυψη των εκπαιδευτικών αναγκών 
του ΠΜΣ καταξιωμένων επιστημόνων που έχουν θέση 
ή προσόντα ερευνητή σε αναγνωρισμένο ερευνητικό 
κέντρο, ή επιστημόνων εγνωρισμένου κύρους, κατόχων 
Διδακτορικού Διπλώματος, με εξειδικευμένες γνώσεις ή 
σχετική εμπειρία στα γνωστικά πεδία του ΠΜΣ. 

Ομότιμοι καθηγητές και αφυπηρετήσαντα μέλη ΔΕΠ 
των ΑΕΙ μπορούν να διδάσκουν στο ΠΜΣ χωρίς αμοιβή 
ή, εφόσον διδάσκουν επ' αμοιβή, μπορούν να αμείβονται 
μόνο από ίδιους πόρους της ΑΣΚΤ.Τα μέλη ΔΕΠ τουΤμή¬ 
ματος δεν επιτρέπεται να απασχολούνται αποκλειστικά 
και μόνο στο ΠΜΣ. 

Για την απόκτηση του Διπλώματος Μεταπτυχιακών 
Σπουδών (ΔΜΣ) ο φοιτητής είναι υποχρεωμένος: 

1. να συμμετάσχει επιτυχώς σε έξι (6) μαθήματα συνολικά 
κατά τα τρία (3) πρώτα εξάμηνα σπουδών, εκ των οποίων: 

α.Τα τρία (3) είναι κατ' επιλογήν υποχρεωτικά, πρέπει 
να ανήκουν στην περιοχή «Ιστορία και Θεωρία της Τέ¬ 
χνης και της Αρχιτεκτονικής» και να δηλωθούν ως εξής: 

τα δύο (2) κατά το πρώτο εξάμηνο σπουδών και το ένα 
(1) κατά το δεύτερο εξάμηνο σπουδών. 

β.Τα δύο (2) είναι κατ' επιλογήν υποχρεωτικά, πρέπει 
να ανήκουν στην περιοχή «Φιλοσοφία της Τέχνης και 
Ανθρωπιστικές Επιστήμες» και να δηλωθούν ως εξής: 

το ένα (1), το οποίο πρέπει ειδικότερα να ανήκει στην 
υποπεριοχή των «Ανθρωπιστικών Επιστημών», κατά 
το δεύτερο εξάμηνο σπουδών, και το ένα (1), το οποίο 
πρέπει ειδικότερα να ανήκει στην υποπεριοχή της «Φι¬ 
λοσοφίας τηςΤέχνης», κατά το τρίτο εξάμηνο σπουδών. 

γ. Ένα (1), το οποίο είναι ελεύθερης επιλογής, μπορεί 
να ανήκει σε οποιαδήποτε από τις γνωστικές περιοχές 
του ΠΜΣ, και δηλώνεται κατά το τρίτο εξάμηνο σπουδών. 

Οι φοιτητές μπορούν, με τη σύμφωνη γνώμη της Συ¬ 
ντονιστικής Επιτροπής του ΠΜΣ (βλ. παρακάτω), να δη¬ 
λώσουν ως επιλεγόμενο μάθημα μάθημα ΠΜΣ άλλου 
τμήματος του ίδιου ή άλλου Ανώτατου Εκπαιδευτικού 
Ιδρύματος υπό την προϋπόθεση ότι (α) υφίσταται σχετι¬ 
κό πρωτόκολλο συνεργασίας μεταξύ των συνεργαζόμε- 


νων ΑΕΙ (εφόσον πρόκειται για μάθημα ΠΜΣ Τμήματος 
άλλου ΑΕΙ), και (β) το μάθημα ανήκει στην ίδια γνωστική 
περιοχή με εκείνο που ήταν υποχρεωμένοι να επιλέξουν 
και περιλαμβάνεται οτο πρόγραμμα σπουδών με ανα¬ 
γνώριση των αντίστοιχων πιστωτικών μονάδων. 

2. Να συντάξει, να παραδώσει και να παρουσιάσει προ¬ 
φορικά και δημοσίως μια διπλωματική εργασία. 

Τα μαθήματα του ΠΜΣ σχεδιάζονται και οργανώνονται 
υπό μορφή σεμιναρίων με απώτερο στόχο τη συστηματι¬ 
κή προσέγγιση των θεωρητικών και ιστορικών σπουδών 
τέχνης, παρέχοντας συγχρόνως ένα ευρύτατο φάσμα 
ειδικών γνώσεων. Αυτό που εντέλει επιδιώκεται μέσω 
όλων των προσφερόμενων μαθημάτων είναι η κριτική 
τεκμηρίωση των γνώσεων και η εμβάθυνση στην έρευνα 
και τις πολυσχιδείς μεθόδους της. 

Ο εκπαιδευτικός προσανατολισμός του Προγράμ¬ 
ματος επιτρέπει στους φοιτητές να αναπτύξουν και να 
υποστηρίξουν τις ερευνητικές τους υποθέσεις ανάλογα 
με το προσωπικό τους πρόγραμμα επιλογής μαθημάτων. 
Η οργάνωση των σπουδών κατ' αυτόν τον τρόπο είναι 
σε θέση να βοηθήσει τους φοιτητές ώστε να επιλέξουν 
τα κατάλληλα για την έρευνα τους μαθήματα, να τους 
στηρίξει έμπρακτα στην επιτυχή και αποτελεσματική 
διεξαγωγή της επιστημονικής τους έρευνας και να τους 
προετοιμάσει για την εκπόνηση διδακτορικής διατριβής. 

Διάρκεια 

Η ελάχιστη διάρκεια σπουδών για κάθε μεταπτυχια¬ 
κό φοιτητή είναι τέσσερα (4) ακαδημαϊκά εξάμηνα. Στη 
διάρκεια λειτουργίας του ΠΜΣ, η συνέλευση του τμήμα¬ 
τος με απόφαση της που εγκρίνεται από τη Σύγκλητο της 
ΑΣΚΤ, μπορεί να επιφέρει τροποποιήσεις στο πρόγραμ¬ 
μα μαθημάτων. Η ελάχιστη διάρκεια φοίτησης για την 
απόκτηση του Διπλώματος Μεταπτυχιακών Σπουδών 
ισούται με τρία (3) εξάμηνα για την παρακολούθηση 
μαθημάτων και ένα (1) εξάμηνο για την εκπόνηση της 
μεταπτυχιακής διπλωματικής εργασίας. 

Τα μαθήματα είναι εβδομαδιαία, δίωρης διάρκειας, 
και διαρκούν δεκατρείς (13) εβδομάδες, διδάσκονται 
δε στην ελληνική γλώσσα, ενώ στην ελληνική γλώσσα 
πραγματοποιείται και οποιαδήποτε άλλη εκπαιδευτική 
δοκιμασία ή διαδικασία. Σε κάθε μάθημα μπορούν να 
εγγραφούν το πολύ δεκαπέντε (15) φοιτητές. Η ανωτέρω 
διάταξη εφαρμόζεται και σε περίπτωση μαθήματος για 
το οποίο προβλέπεται η δυνατότητα παρακολούθησης 
και από φοιτητές άλλου ΠΜΣ (συνδιδασκαλία). Για να 
πραγματοποιηθεί οποιοδήποτε μάθημα θα πρέπει να 
δηλωθεί από τρεις (3) τουλάχιστον φοιτητές. 

ΕΘΤ5 

Για την απόκτηση του ΔΜΣ οι φοιτητές είναι υποχρεω¬ 
μένοι να συγκεντρώσουν εκατόν είκοσι (120) Πιστωτικές 
Μονάδες (ΕΘΤ5) ως εξής: 

δεκαπέντε (15) ανά μάθημα [συνολικά ενενήντα (90) 
ΕΈΤ5] και τριάντα (30) ΕΈΤ5 για τη διπλωματική εργασία. 

Επόπτης 

Το αργότερο τρεις (3) μήνες μετά την αρχική εγγραφή, 
ορίζεται από τη συνέλευση του τμήματος ένα μέλος ΔΕΠ 
της ΑΣΚΤ ως Επόπτης για κάθε μεταπτυχιακό φοιτητή. 

Ο Επόπτης έχει την ευθύνη της παρακολούθησης και 
του ελέγχου της πορείας του φοιτητή. Ο Επόπτης κα¬ 
θηγητής μπορεί να αντικαθίσταται κατόπιν εισήγησης 

του ιδίου ή αίτησης του μεταπτυχιακού φοιτητή επί της 
οποίας αποφαίνεται η συνέλευση του τμήματος. Ο μέ¬ 
γιστος αριθμός φοιτητών ανά Επόπτη ορίζεται από τη 
Συνέλευση του Τμήματος. 

ΔΙΟΙΚΗΣΗ 

Τα ζητήματα σχετικά με την οργάνωση και τη λειτουρ¬ 
γία του ΠΜΣ Θεωρίας και Ιστορίας της Τέχνης καθορί¬ 
ζονται σύμφωνα με τις διατάξεις των άρθρων 30 επ. του 
ν. 4485/2017 όπως ισχύει, την Πρυτανική Πράξη περί 
επανίδρυσης του ΠΜΣ, τις διατάξεις του παρόντος Κα¬ 
νονισμού Μεταπτυχιακών Σπουδών, καθώς και τις απο¬ 
φάσεις της Συνέλευσης του Τμήματος και της Συγκλήτου 
της ΑΣΚΤ οι οποίες ρυθμίζουν θέματα διοικητικού και 
οργανωτικού χαρακτήρα των μεταπτυχιακών σπουδών. 
Τα όργανα διοίκησης του ΠΜΣ είναι τα εξής: 

Σύνκλητοε ΑΣΚΤ: είναι αρμόδια για τα θέματα ακαδη¬ 
μαϊκού, διοικητικού, οργανωτικού και οικονομικού χα¬ 
ρακτήρα του ΠΜΣ και γενικώς ασκεί όσες αρμοδιότητες 
σχετικά με το ΠΜΣ δεν ανατίθενται από το νόμο ειδικώς 
σε άλλα όργανα της ΑΣΚΤ. 

Συνέλευση του τμήματος: ΘΙΣΤΕ: απαρτίζεται από τον 
Πρόεδρο και τον Αναπληρωτή Πρόεδρο του τμήματος, 
τα μέλη ΔΕΠ του τμήματος, καθώς και τους εκπροσώ¬ 
πους των φοιτητών (στην περίπτωση των προπτυχιακών 
φοιτητών χωρίς δικαίωμα ψήφου για θέματα των μετα¬ 
πτυχιακών σπουδών) και των μελών ΕΕΠ, ΕΔΙΠ και ΕΤΕΠ 
του Τμήματος, είναι δε αρμόδια για: 

■ την υποβολή εισήγησης στη Σύγκλητο για την ανα¬ 
γκαιότητα (επαν)ίδρυσηςτου ΠΜΣ. 

• τον ορισμό του Διευθυντή και των μελών της Συντο¬ 
νιστικής Επιτροπής του ΠΜΣ. 

• την κατανομή του διδακτικού έργου μεταξύ των δι¬ 
δασκόντων του ΠΜΣ. 

• τη συγκρότηση των επιτροπών επιλογής ή εξέτασης 
των υποψηφίων μεταπτυχιακών φοιτητών. 

■ τη διαπίστωση της επιτυχούς ολοκλήρωσης της 
φοίτησης προκειμένου να απονεμηθεί το αντίστοιχο 
Δίπλωμα. 

• κάθε αρμοδιότητα που προβλέπεται από τις διατάξεις 
του Κεφαλαίου Στ’ του ν. 4485/2017. 

Συντονιστική Επιτροπή (ΣΕ) του ΠΜΣ: απαρτίζεται 
από πέντε (5) μέλη ΔΕΠ του τμήματος ΘΙΣΤΕ που έχουν 
αναλάβει μεταπτυχιακό έργο και εκλέγονται από τη 
Συνέλευση με διετή θητεία χωρίς δικαίωμα αμοιβής ή 
αποζημίωσης για τη συμμετοχή τους στην Επιτροπή. Η 
ΣΕ έχει την ευθύνη του συντονισμού και της εύρυθμης 
λειτουργίας του προγράμματος. Η θητεία του Προέδρου 
της μπορεί να ανανεωθεί μία (1) φορά. 

Διευθυντής του ΠΜΣ: ορίζεται με απόφαση της συ¬ 
νέλευσης του τμήματος με διετή θητεία και είναι μέλος 
ΔΕΠ από τις ανώτερες βαθμίδες (καθηγητής ή αναπλη¬ 
ρωτής καθηγητής) του τμήματος του ιδίου ή συναφούς 
γνωστικού αντικειμένου με το γνωστικό αντικείμενο 
του ΠΜΣ. Ο Διευθυντής προεδρεύει της ΣΕ, εισηγείται 
στα αρμόδια όργανα της ΑΣΚΤ κάθε θέμα που αφορά 
στην αποτελεσματικότερη λειτουργία του ΠΜΣ και είναι 
αρμόδιος για τη σύνταξη του προϋπολογισμού και απο¬ 
λογισμού του προγράμματος τους οποίους υποβάλλει 
στη συνέλευση του τμή ματος. Ο Διευθυντής δεν μπορεί 


να έχει περισσότερες από δύο (2) συνεχόμενες θητείες 
και δεν δικαιούται επιπλέον αμοιβή για το διοικητικό 
του έργο ως Διευθυντής, μπορεί ωστόσο να ασκεί τα 
καθήκοντα του με μερική απαλλαγή από τις διδακτικές 
του υποχρεώσεις. 

Οργάνωση ΠΜΣ: Η οργάνωση του ΠΜΣ προϋποθέτει, 
μεταξύ άλλων, την τήρηση, σε έντυπη και ηλεκτρονική 
μορφή, Αρχείου μεταπτυχιακών φοιτητών του Τμήματος, 
το οποίο περιλαμβάνει: 

α) Βιβλίο Μητρώου, 

β) Δελτία ατομικών στοιχείων και προόδου και 

γ) Βιβλίο Διπλωματούχων. 

ΕΙΣΑΓΩΓΗ-ΔΙΚΑΙΩΜΑΤΑ ΚΑΙ ΥΠΟΧΡΕΩΣΕΙΣ ΜΕΤΑΠΤΥ¬ 
ΧΙΑΚΩΝ ΦΟΙΤΗΤΩΝ 

α. Με απόφαση της συνέλευσης του τμήματος καθο¬ 
ρίζονται, για το επόμενο ακαδημαϊκό έτος, ο τρόπος 
εισαγωγής, τα ακριβή κριτήρια, οι ημερομηνίες και ο 
τρόπος εγγραφής των επιτυχόντων. Η απόφαση που 
ρυθμίζει τη διαδικασία της εισαγωγής μεταπτυχιακών 
φοιτητών, λαμβάνεται κατά κανόνα το μήνα Δεκέμβριο 
από τη συνέλευση και η υλοποίηση της ανατίθεται στη 
Συντονιστική Επιτροπή του ΠΜΣ. 

Στο ΠΜΣ γίνονται δεκτοί πτυχιούχοι τμημάτων ελληνι¬ 
κών ΑΕΙ και ΑΤΕΙ ή αναγνωρισμένων ομοταγών Ιδρυμά¬ 
των της αλλοδαπής με γνωστικό αντικείμενο συναφές 
προς το γνωστικό αντικείμενο του ΠΜΣ. Επί της απο¬ 
δοχής υποψηφιοτήτων που προέρχονται από τμήματα 
με γνωστικό αντικείμενο μη συναφές προς το γνωστικό 
αντικείμενο του ΠΜΣ αποφαίνεται η Επιτροπή Επιλο¬ 
γής Εισακτέων συνεκτιμώντας συνολικά τα προσόντα 
του κάθε υποψηφίου. Υποψήφιοι μπορεί να είναι και 
τελειόφοιτοι οι οποίοι έχουν ολοκληρώσει επιτυχώςτις 
σπουδές τους κατά τον χρόνο υποβολής της αίτησης για 
συμμετοχή στο ΠΜΣ. 

Ο αριθμός των εισακτέων στο πρόγραμμα, ορίζεται 
κατ' ανώτατο όριο σε δεκαπέντε (15) ανά έτος. Γίνονται 
δεκτοί ως υπεράριθμοι ένας (1) υπότροφος του ΙΚΥ ή 
άλλης Δημόσιας Υπηρεσίας ο οποίος πέτυχε σε σχετι¬ 
κό διαγωνισμό μεταπτυχιακών σπουδών εσωτερικού 
του γνωστικού αντικειμένου του ΠΜΣ, καθώς και ένας 
(1) αλλοδαπός υπότροφος του ελληνικού κράτους. Με 
απόφαση της συνέλευσης ο αριθμός των υποτρόφων 
μπορεί να αλλάζει.Τα μέλη ΕΕΠ, ΕΔΙΠ και ΕΤΕΠ τουΤμή- 
ματος μπορούν μετά από αίτηση τους να εγγραφούν στο 
ΠΜΣ ως υπεράριθμοι και μόνο ένας κατ' έτος, εφόσον 
το γνωστικό αντικείμενο του ΠΜΣ είναι συναφές με το 
αντικείμενο του τίτλου σπουδών τους και του έργου που 
επιτελούν στο τμήμα. 

β. Η επιλογή των μεταπτυχιακών φοιτητών γίνεται, 
μετά από ανοικτή πρόσκληση εκδήλωσης ενδιαφέρο¬ 
ντος δημοσιοποιούμενη κατά τον προσφορότερο τρόπο, 
από την Επιτροπή Επιλογής Εισακτέων του τμήματος, 
που συγκροτείται με απόφαση της συνέλευσης, με συ- 
νεκτίμηση, κατά την πρώτη φάση, των εξής κριτηρίων: 

α) Βαθμός πτυχίου, ελληνικού ή αναγνωρισμένου ομο- 
ταγούς αλλοδαπού Πανεπιστημίου. 

β)Τυχόν ερευνητική/επιστημονική δραστηριότητα σε 
γνωστικά αντικείμενα συναφή με το γνωστικό αντικεί¬ 
μενο του ΠΜΣ. 

γ) Βαθμολόγηση στα προπτυχιακά μαθήματα που είναι 
συναφή με το αντικείμενο του ΠΜΣ, καθώς και ο βαθμός 
πιθανής διπλωματικής (πτυχιακής) εργασίας. 

δ) Ποιότητα του κειμένου επιστημονικών προθέσεων 
και κινήτρων επιλογής του ΠΜΣ. 

ε) Ποιότητα γραπτής επιστημονικής εργασίας σε θέμα 
σχετικό με το αντικείμενο του ΠΜΣ. 

στ) Γνώση ξένων γλωσσών. 

Οι ενδιαφερόμενοι πρέπει να υποβάλουν αίτηση και 
συνοδευτικό φάκελο ο οποίος περιλαμβάνει: 

1. Πτυχίο ελληνικού ή αναγνωρισμένου ομοταγούς 
αλλοδαπού Πανεπιστημίου. Αν ο τίτλος σπουδών έχει 
χορηγηθεί από ΑΕΙ εξωτερικού, θα πρέπει να φέρει νό¬ 
μιμη θεώρηση και να συνοδεύεται, αποτελώντας ενιαίο 
σώμα, από επίσημη μετάφραση και από έγγραφα που 
να πιστοποιούν την αναγνώριση του από το ΔΟΑΤΑΠ. 
Η ύπαρξη και άλλων τίτλων σπουδών θα συνεκτιμηθεί 
σε σχέση με το κείμενο επιστημονικών προθέσεων του 
υποψηφίου (βλ. παρακάτω). Σε περίπτωση ύπαρξης πε¬ 
ρισσότερων του ενός πτυχίων, για την εκτίμηση του εν 
λόγω κριτηρίου λαμβάνεται υπόψη το πιο συναφές προς 
το αντικείμενο του προγράμματος. 

2. Βιογραφικό σημείωμα στο οποίο αναφέρεται και 
τυχόν ερευνητική/επιστημονική δραστηριότητα, σε γνω¬ 
στικά αντικείμενα συναφή με το γνωστικό αντικείμενο 
του ΠΜΣ, η οποία διεξήχθη κατά τη διάρκεια των προ¬ 
πτυχιακών σπουδών ή αμέσως μετά την ολοκλήρωση 
τους και πρέπει να τεκμηριώνεται βάσει προσκομιζό- 
μενων εγγράφων. 

3. Αναλυτική βαθμολογία των μαθημάτων του προ¬ 
πτυχιακού προγράμματος σπουδών προκειμένου να 
συνεκτιμηθεί η βαθμολόγηση στα μαθήματα που είναι 
συναφή με το αντικείμενο του ΠΜΣ, καθώς και ο βαθμός 
πιθανής διπλωματικής (πτυχιακής) εργασίας. 

4. Σύντομο κείμενο επιστημονικών προθέσεων και κι¬ 
νήτρων επιλογής του ΠΜΣ [έκτασης το πολύ επτακοσίων 
(700) λέξεων]. 

5. Γραπτή επιστημονική εργασία σε θέμα σχετικό με 
το αντικείμενο του ΠΜΣ που έχει συγγράφει στο πλαί¬ 
σιο προπτυχιακού μαθήματος. Μπορεί να προσκομισθεί 
και οποιαδήποτε άλλη επιστημονική εργασία, σε θέμα 
σχετικό με το αντικείμενο του ΠΜΣ, αδημοσίευτη ή δη¬ 
μοσιευμένη. Σε περίπτωση μη εκπλήρωσης του παρό¬ 
ντος κριτηρίου (μη ύπαρξη επιστημονικής εργασίας) η 
Επιτροπή Επιλογής Εισακτέων δύναται κατά περίπτωση 
και κατά την κρίση της να αναθέτει στον υποψήφιο συγ¬ 
γραφή μικρής έκτασης εργασίας με θέμα της επιλογής 
της. Η εργασία θα πρέπει να παραδοθεί εντός τακτής 
προθεσμίας την οποία ορίζει η Επιτροπή. 

6. Αποδεικτικό γνώσης μίας ξένης γλώσσας. Είναι επι¬ 
θυμητή και θα συνεκτιμηθεί σε σχέση με το κείμενο επι¬ 
στημονικών προθέσεων του υποψηφίου, η αποδεδειγ¬ 
μένη γνώση και μίας δεύτερης ξένης γλώσσας. Η γνώση 
της ξένης γλώσσας αποδεικνύεται με την υποβολή ανα¬ 
γνωρισμένου πιστοποιητικού γνώσης της γλώσσας. Εάν 
ο υποψήφιος δεν κατέχει πιστοποιητικό γνώσης ξένης 
γλώσσας, η Επιτροπή Επιλογής Εισακτέων δύναται να τον 
υποβάλει σε εξέταση γλωσσικών δεξιοτήτων και να τον 
βαθμολογήσει αντιστοίχως. Ολοκληρωμένες σπουδές σε 


ομοταγές εκπαιδευτικό Ίδρυμα άλλης χώρας αποτελούν 
επαρκή απόδειξη για την απαιτούμενη γνώση της γλώσ¬ 
σας στην οποία έγιναν οι σπουδές. Για τους αλλοδαπούς 
υποψηφίους απαιτείται, επιπλέον, η καλή και πιστοποι¬ 
ημένη γνώση της ελληνικής γλώσσας. 

Οι με βάση τα ανωτέρω κριτήρια καταρχήν δεκτοί υπο¬ 
ψήφιοι δύναται να κληθούν σε προφορική συνέντευξη- 
εξέταση ενώπιον της Επιτροπής Επιλογής Εισακτέων. 
Ο πίνακας των επιτυχόντων (κατά αλφαβητική σειρά) 
επικυρώνεται από τη συνέλευση και ανακοινώνεται από 
τη Γραμματεία του τμήματος. 

Η Συνέλευση είναι αρμόδια για τον καθορισμό των 
λεπτομερειών εφαρμογής των ανωτέρω κριτηρίων τα 
οποία συνεκτιμώνται κατά την επιλογή. 

Υποψήφιοι οι οποίοι είναι υπότροφοι του ΙΚΥ ή άλλων 
φορέων γίνονται δεκτοί με απόφαση της Επιτροπής 
Επιλογής Εισακτέων η οποία λαμβάνεται ύστερα από 
συνεκτίμηση των κριτηρίων που αναφέρονται ανωτέρω 
υπό τα στοιχεία 1 -6 (πλην της γραπτής επιστημονικής 
εργασίας όπως προβλέπεται ανωτέρω υπό το στοιχείο 
5), καθώς και βάσει προφορικής συνέντευξης-εξέτασης 
η οποία δύναται να διενεργηθεί από την Επιτροπή. Η 
εν λόγω απόφαση επικυρώνεται ομοίως από τη Συνέ¬ 
λευση. 

γ. Οι μεταπτυχιακοί φοιτητές υποχρεούνται να συμ¬ 
μετέχουν στην εκπαιδευτική λειτουργία του Τμήματος 
ως επιτηρητές εξετάσεων προπτυχιακών μαθημάτων 
ή, εναλλακτικά, να υποστηρίζουν οργανωτικά το Τμή¬ 
μα, εφόσον τους ζητηθεί από τη ΣΕ. Η ανταπόκριση του 
φοιτητή κατά τα ανωτέρω, όπως αυτή αποτυπώνεται 
στο Μητρώο που τηρείται από τη Γραμματεία, αποτελεί 
προϋπόθεση για την επιτυχή ολοκλήρωση του ΠΜΣ. 

δ. Το ΠΜΣ, αναλόγως της εκάστοτε οικονομικής δυ¬ 
νατότητας, δύναται να παρέχει κατ' έτος συγκεκριμένο 
αριθμό υποτροφιών σε μεταπτυχιακούς φοιτητές. Το 
ύψος των παρεχόμενων υποτροφιών και οι διαδικασίες 
επιλογής των υποτρόφων εξειδικεύονται, βάσει από¬ 
φασης της συνέλευσης του τμήματος, στην πρόσκληση 
επιλογής μεταπτυχιακών φοιτητών. 

ε. Οι μεταπτυχιακοί φοιτητές συμμετέχουν ενεργώς, 
δια των νομίμως ορισμένων εκπροσώπων τους, στις 
διοικητικές δραστηριότητες των συλλογικών οργάνων 
του τμήματος και της ΑΣΚΤ, συμβάλλοντας στην οργά¬ 
νωση και λειτουργία των διοικητικών και εκπαιδευτικών 
διαδικασιών του Τμήματος και της σχολής. Οι μεταπτυ¬ 
χιακοί φοιτητές μετέχουν, επίσης, στη σύνθεση της Επι¬ 
στημονικής Συμβουλευτικής Επιτροπής (ΕΣΕ) η οποία συ¬ 
γκροτείται σε επίπεδο Τμήματος (σύμφωνα με τις παρ. 3 και 
4 του άρθρου 44 του ν. 4485/2017), καθώς και στη σύνθεση 
της Μονάδας Διασφάλισης Ποιότητας (ΜΟΔΙΠ) η οποία 
συγκροτείται σε επίπεδο ιδρύματος για το συντονισμό των 
διαδικασιών Διασφάλισης Ποιότητας και Αξιολόγησης σύμ¬ 
φωνα με τους ορισμούς του ν. 4009/2011. 

στ. Οι μεταπτυχιακοί φοιτητές δικαιούνται υγειονομι- 
κή-νοσοκομειακή περίθαλψη, εφόσον δεν είναι ασφα¬ 
λισμένοι σε άλλο δημόσιο ασφαλιστικό φορέα, δελτίο 
ειδικού εισιτηρίου και δωρεάν σίτιση-στέγαση καθώς 
και τη χορήγηση φοιτητικού δανείου σύμφωνα με την 
κείμενη νομοθεσία. 

ΔΙΕΞΑΓΩΓΗ ΤΟΥ ΕΚΠΑΙΔΕΥΤΙΚΟΥ ΕΡΓΟΥ 

α. Οι μεταπτυχιακές σπουδές διεξάγονται με βάση το 
σύστημα των εξαμηνιαίων σεμιναρίων. Το εκπαιδευτικό 
έργο κάθε ακαδημαϊκού έτους διαρθρώνεται σε δύο (2) 
ακαδημαϊκά εξάμηνα, χειμερινό και εαρινό, των οποίων 
οι ακριβείς ημερομηνίες έναρξης και λήξης καθορίζονται 
κάθε φορά με απόφαση της συνέλευσης του τμήματος. 
Με απόφαση της συνέλευσης ορίζονται και οι ημερομη¬ 
νίες υποβολής από τους μεταπτυχιακούς φοιτητές των 
αιτήσεων εγγραφής σε κάθε εξάμηνο καθώς και των 
δηλώσεων επιλογής των σεμιναριακών μαθημάτων. 
Κάθε διδακτικό εξάμηνο διαρκεί δεκατρείς (13) πλήρεις 
εβδομάδες για τη διδασκαλία των μαθημάτων και δύο (2) 
επιπλέον εβδομάδες για ειδικές εκπαιδευτικές ανάγκες 
και εξετάσεις. 

β. Η ανάθεση της διδασκαλίας των μαθημάτων γίνεται 
με απόφαση της συνέλευσης η οποία λαμβάνεται ύστερα 
από εισήγηση του Διευθυντή του τμήματος. 

γ. Το ωρολόγιο πρόγραμμα διδασκαλίας καταρτίζε¬ 
ται με ευθύνη της Συντονιστικής Επιτροπής του ΠΜΣ 
και ανακοινώνεται από τη Γραμματεία του Τμήματος. Οι 
ώρες διδασκαλίας ανά μάθημα είναι δύο (2) εβδομαδι- 
αίως. 

δ. Οι διδάσκοντες μπορούν να προτείνουν, για καθένα 
από τα μαθήματα που τους έχουν ανατεθεί, κατάλογο 
διδακτικών βιβλίων, καθώς και ενδεικτική βιβλιογραφία 
προς διευκόλυνση των μεταπτυχιακών φοιτητών. Εκτε¬ 
νής αναφορά στο περιεχόμενο, την ύλη, την ενδεικτική 
βιβλιογραφία και τα μαθησιακά αποτελέσματα κάθε μα¬ 
θήματος του ΠΜΣ γίνεται στον Οδηγό Μεταπτυχιακών 
Σπουδών ο οποίος αποτελεί μέρος του Οδηγού Σπουδών 
του Τμήματος και αναρτάται στην ιστοσελίδα του Τμή¬ 
ματος. Ο υπεύθυνος για τη διδασκαλία μαθήματος στο 
ΠΜΣ έχει τις εξής υποχρεώσεις: 

■ Καθορίζει το περιεχόμενο του μαθήματος και το 
αναμορφώνει σύμφωνα με τις νεότερες επιστημονικές 
εξελίξεις. 

• Φροντίζει και προωθεί, κατά το δυνατόν και κατά 
την κρίση του, τη συνεργασία με εξωτερικούς προσκε¬ 
κλημένους ομιλητές από την ημεδαπή ή την αλλοδαπή, 
αναγνωρισμένους για την πείρα, τις ειδικές γνώσεις και 
το επιστημονικό κύρος, και για θέματα που άπτονται 
του περιεχομένου του μαθήματος και κατ’ επέκταση του 
αντικειμένου του ΠΜΣ. 

• Ανακοινώνει τον τρόπο επικοινωνίας καθώς και τα 
αποτελέσματα των εξετάσεων στον καθοριζόμενο χρόνο. 

ε. Η αξιολόγηση της επίδοσης των μεταπτυχιακών 
φοιτητών στα προβλεπόμενα από το ΠΜΣ μαθήματα 
γίνεται από τους διδάσκοντες. Ο βαθμός του μαθήματος 
προκύπτει από την αξιολόγηση της συμμετοχής του φοι¬ 
τητή στην εκπαιδευτική διαδικασία και από την ποιότητα 
τηςσεμιναριακήςτου εργασίας η οποία παραδίδεται σε 
τακτή ημερομηνία.Τα αποτελέσματα παραδίδονται από 
τον διδάσκοντα στη Γραμματεία το αργότερο τριάντα 
(30) ημέρες από τη λήξη κάθε εξαμήνου. Η βαθμολογική 
κλίμακα ορίζεται από το μηδέν (0) έως το δέκα (10) δίχως 
κλασματικό μέρος. Ελάχιστος βαθμός επιτυχίας σε κάθε 
μάθημα είναι το έξι (6). Η βαθμολογία σε κάθε μάθημα 
ορίζεται ως εξής: Άριστα: 9-10 Λίαν καλώς: 7-8 Καλώς: 6. 


Η έκταση των γραπτών σεμιναριακών εργασιών δεν 
μπορεί να είναι μεγαλύτερη από 5.000 λέξεις, χωρίς τις 
υποσημειώσεις. Στον παραπάνω αριθμό λέξεων δεν συ¬ 
νυπολογίζεται το όποιο αναγκαίο για την τεκμηρίωση 
του θέματος εικονογραφικό, αρχειακό ή άλλο υλικό. Οι 
προθεσμίες παράδοσης των εργασιών καθορίζονται εκ 
των προτέρων και είναι κοινές για όλους τους διδάσκο¬ 
ντες. Οι προθεσμίες είναι απολύτως δεσμευτικές και δεν 
επιτρέπονται παρατάσεις. Σε περίπτωση αποδεδειγμέ¬ 
νης αντικειμενικής αδυναμίας παράδοσης της σεμινα- 
ριακής εργασίας την τακτή ημερομηνία, η ΣΕ μπορεί 
να παραχωρεί κατά την κρίση της και κατά περίπτωση 
μικρής διάρκειας παράταση. 

στ. Κάθε μάθημα εξετάζεται στο τέλος του εξαμήνου 
κατά το οποίο διδάχθηκε και στην εξεταστική περίοδο 
Σεπτεμβρίου. Πρόσθετη εξεταστική περίοδος πέραν της 
εξεταστικής Σεπτεμβρίου δεν προβλέπεται. 

ζ. Η παρακολούθηση των μαθημάτων είναι υποχρεω¬ 
τική. Επιτρέπονται μέχρι τρεις (3) δικαιολογημένες απου¬ 
σίες στο σύνολο των μαθημάτων ανά εξάμηνο. Αίτημα 
για αναστολή φοίτησης, όταν συντρέχουν σοβαροί προ¬ 
σωπικοί λόγοι (πχ. υποχρέωση στράτευσης, πρόβλημα 
υγείας), εξετάζεται από τη ΣΕ του ΠΜΣ, η οποία εισηγεί- 
ται σχετικά στη Συνέλευση του Τμήματος, η οποία και 
αποφασίζει επί του θέματος. 

η. Οι μεταπτυχιακοί φοιτητές που επιθυμούν να συμ- 
μετάσχουν στο Ευρωπαϊκό Πρόγραμμα Εΐ"35ΐηυ5 μπο¬ 
ρούν να κάνουν αίτηση μόνο μετά το πέρας των δύο 
(2) εξαμήνων φοίτησης με την προϋπόθεση ότι έχουν 
εξεταστεί επιτυχώς στα αντίστοιχα μαθήματα του ΠΜΣ. 
Η μέγιστη διάρκεια παραμονής τους στο εξωτερικό στο 
πλαίσιο του Προγράμματος Ει-35ΐηυ5 ορίζεται σε ένα (1) 
ακαδημαϊκό εξάμηνο. 

Θ.Το πρόγραμμα μαθημάτων του ΠΜΣ διαμορφώνεται 
σύμφωνα με τον συνημμένο στον παρόντα πίνακα (βλ. 
Παράρτημα 1). 

ι. Σε περίπτωση που μεταπτυχιακός φοιτητής αποτύχει 
στην εξέταση μαθήματος ή μαθημάτων, ούτως ώστε να 
θεωρείται βάσει και του παρόντος κανονισμού ότι δεν 
έχει ολοκληρώσει επιτυχώς το πρόγραμμα, μπορεί: 

ια. είτε να επαναλάβει το μάθημα οτο οποίο απέτυχε 
(εάν διδάσκεται) είτε το αντίστοιχο μάθημα που θα δι¬ 
δαχθεί στη θέση του, 

ιβ. είτε να εξεταστεί, ύστερα από αίτηση του προς τη 
ΣΕ την οποία οφείλει να υποβάλει εντός πέντε (5) ημερών 
από την ημερομηνία ανάρτησης των αποτελεσμάτων, 
από τριμελή Επιτροπή μελών ΔΕΠ της Σχολής οι οποίοι 
έχουν το ίδιο ή συναφές γνωστικό αντικείμενο με το εξε¬ 
ταζόμενο μάθημα και ορίζονται από τη Συνέλευση του 
Τμήματος. Η εξέταση πρέπει να πραγματοποιηθεί πριν 
την έναρξη του ακαδημαϊκού εξαμήνου που ακολουθεί 
την εξεταστική περίοδο κατά την οποία απέτυχε. Από 
την Επιτροπή εξαιρείται ο υπεύθυνος για την εξέταση 
του μαθήματος διδάσκων. Σε περίπτωση που ο φοιτητής 
αποτύχει εκ νέου, ακολουθεί υποχρεωτικώςτη διαδικα¬ 
σία που προβλέπεται στο ια. 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ ΕΡΓΑΣΙΑ 
Οι μεταπτυχιακοί φοιτητές υποχρεούνται να εκπο¬ 
νήσουν μεταπτυχιακή διπλωματική εργασία με θέμα 

που άπτεται των γνωστικών περιοχών του ΠΜΣ. Μετά 
το πέρας του β' εξαμήνου η ΣΕ συγκροτεί τριμελή Εξε¬ 
ταστική Επιτροπή ύστερα από πρόταση του φοιτητή ο 
οποίος καταθέτει στη Γραμματεία αίτηση με το όνομα 
του Επιβλέποντα (με τον οποίο πρέπει να έχει έρθει ήδη 
σε επικοινωνία), τον (προσωρινό) τίτλο της διπλωματικής 
εργασίας και τα ατομικά του στοιχεία. Ο φοιτητής επι¬ 
συνάπτει στην αίτηση και περίληψη της προτεινόμενης 
εργασίας. Η Γραμματεία οφείλει να ενημερώσει τη ΣΕ 
αμέσως μετά την κατάθεση της αίτησης του φοιτητή. Ο 
Επιβλέπων ορίζεται απαραιτήτως μέλος της τριμελούς 
Εξεταστικής Επιτροπής. Η διπλωματική εργασία παρου¬ 
σιάζεται δημόσια ενώπιον της Εξεταστικής Επιτροπής σε 
τακτή ημερομηνία. Η υποστήριξη γίνεται μετά το πέρας 
του δ' διδακτικού εξαμήνου. Διευκρινίζεται ότι, για να 
πραγματοποιηθεί η υποστήριξη της μεταπτυχιακής δι¬ 
πλωματικής εργασίας, ο φοιτητής οφείλει να έχει επιτύχει 
στην εξέταση όλων των μαθημάτων που προβλέπονται 
οτο Πρόγραμμα Σπουδών και απαιτούνται για τη λήψη 
του διπλώματος. 

Η αναγκαία έκταση της διπλωματικής εργασίας δεν 
μπορεί να είναι μεγαλύτερη από 20.000 λέξεις, μαζί με 
τις υποσημειώσεις. Στον παραπάνω αριθμό λέξεων δεν 
συνυπολογίζεται το όποιο αναγκαίο για την τεκμηρίωση 
του θέματος εικονογραφικό, αρχειακό ή άλλο υλικό. 

Στη διαδικασία παρουσίασηςτης διπλωματικής εργα¬ 
σίας προεδρεύει ο Επιβλέπων καθηγητής. Στη συνέχεια 
ο φοιτητής οφείλει να απαντήσει στις ερωτήσεις και 
παρατηρήσεις των μελών της Εξεταστικής Επιτροπής. 
Στο τέλος της παρουσίασης, η Εξεταστική Επιτροπή συ¬ 
νεδριάζει δίχως την παρουσία του εξεταζόμενου και του 
κοινού και βαθμολογεί τη διπλωματική εργασία με βαθ¬ 
μολογική κλίμακα μηδέν (Ο)-δέκα (10), δίχως κλασματικό 
μέρος, και βάση το βαθμό έξι (6). Ο τελικός βαθμός της 
διπλωματικής εργασίας προκύπτει από το μέσο όρο βαθ¬ 
μολογίας των μελών της Εξεταστικής Επιτροπής. Μετά 
τη σύνταξη και υπογραφή του σχετικού πρακτικού, η 
Εξεταστική Επιτροπή ανακοινώνει στον κρινόμενο την 
απόφαση της. Η μεταπτυχιακή διπλωματική εργασία 
πρέπει να είναι πρωτότυπη, βασισμένη σε βιβλιογραφική 
και τεκμηριωτική έρευνα και σε κριτική επεξεργασία των 
πηγών, των εννοιών και του εν γένει υλικού που χρησιμο¬ 
ποιείται. Η μεταπτυχιακή διπλωματική εργασία αξιολο¬ 
γείται ειδικότερα με βάση κριτήρια όπως η πρωτοτυπία, 
η επιστημονική αρτιότητα, η επαρκής τεκμηρίωση, η 
ακρίβεια της έκφρασης και η ισορροπημένη δομή. 

Μετά το πέρας της διαδικασίας ο φοιτητής υποχρεού- 
ται να καταθέσει στη Βιβλιοθήκη της ΑΣΚΤ ένα έντυπο 
και ένα ηλεκτρονικό (0\/0, ΡΩΓ) αντίγραφο της μετα¬ 
πτυχιακής διπλωματικής του εργασίας. Η μεταπτυχιακή 
διπλωματική εργασία, εφόσον εγκριθεί από την αντίστοι¬ 
χη Εξεταστική Επιτροπή, αναρτάται υποχρεωτικά στο 
διαδικτυακό τόπο της Σχολής Καλών Τεχνών. 

Σε περίπτωση απόρριψης της μεταπτυχιακής διπλω¬ 
ματικής του εργασίας, ο υποψήφιος οφείλει να την εκ¬ 
πονήσει εκ νέου (με τον ίδιο ή με άλλον Επιβλέποντα, 
με το ίδιο ή άλλο θέμα) εντός ενός (1) εξαμήνου από 
την πρώτη εξέταση και να υποβληθεί σε δεύτερη και 
τελευταία εξέταση σε ημερομηνία που ορίζεται από τη 


ΣΕ. Σε περίπτωση νέας απόρριψης, ο υποψήφιος δια¬ 
γράφεται από το Πρόγραμμα, αλλά δικαιούται να λάβει 
βεβαίωση παρακολούθησης των μαθημάτων που έχει 
ολοκληρώσει επιτυχώς. 

ΔΙΠΛΩΜΑ ΜΕΤΑΠΤΥΧΙΑΚΩΝ ΣΠΟΥΔΩΝ (ΔΜΣ) 

Ο μεταπτυχιακός τίτλος αποτελεί δημόσιο έγγραφο 
και για την απονομή του απαιτείται προαγωγικός βαθ¬ 
μός στα μεταπτυχιακά μαθήματα και στη μεταπτυχιακή 
διπλωματική εργασία. Ο βαθμός του ΔΜΣ καθορίζεται 
σύμφωνα με την ακόλουθη κλίμακα: Άριστα: 9-10 Λίαν 
καλώς: 7-8,9 Καλώς: 6-6,9 και προκύπτει ως εξής: Πολλα- 
πλασιάζονται οι επιμέρους βαθμοί όλωντων μαθημάτων 
και της διπλωματικής εργασίας επί τον αριθμό των αντί¬ 
στοιχων Π ιστωτικών Μονάδων. Το άθροισμα των παραπά¬ 
νω γινομένων διαιρείται με το συνολικό αριθμό των Ε(ΙΤ5 
και το αποτέλεσμα στρογγυλοποιείται στον πλησιέστερο 
πρώτο δεκαδικό. 

Η απονομή του ΔΜΣ γίνεται από τη Συνέλευση, μετά 
από πρόσκληση του Προέδρου του Τμήματος και σε 
ειδική δημόσια συνεδρίαση, παρουσία του Πρύτανη ή 
του αρμόδιου αναπληρωτή Πρύτανη, του Κοσμήτορα 
και προσκεκλημένων. 

Η καθομολόγηση των αποφοίτων έχει ως εξής: 

«Αξιωθείς του Διπλώματος Μεταπτυχιακών Σπουδών 
του Τμήματος Θεωρίας και Ιστορίας τηςΤέχνης της ΑΣΚΤ, 
ορκίζομαι ότι θα καταβάλλω κάθε προσπάθεια για την 
προαγωγή της επιστήμης που επέλεξα να θεραπεύσω. 
Η έρευνα μου θα είναι πάντα προσανατολισμένη στην 
αναζήτηση της αλήθειας, την οποία πάντα θα υπηρετώ». 

Το ΔΜΣ αναφέρει τον α/α,την ημερομηνία απονομής, 
τον τίτλο του Τμήματος, της Σχολής και του Ιδρύματος, 
τον τίτλο του Προγράμματος, το θέμα της μεταπτυχιακής 
διπλωματικής εργασίας, την ημερομηνία περάτωσηςτων 
σπουδών, όπως επίσης και τον βαθμό ο οποίος μπορεί 
να έχει τη μορφή δεκαδικού. Αναφέρει, επίσης, το ονο¬ 
ματεπώνυμο, το πατρώνυμο και τον τόπο καταγωγής 
του αποφοίτου και υπογράφεται από τον Πρύτανη, τον 
Κοσμήτορα, το Διευθυντή του ΠΜΣ, τον Πρόεδρο και τον 
Προϊστάμενο Γραμματείας του Τμήματος. Στον απόφοιτο 
του ΠΜΣ μπορεί να χορηγείται, πριν από την απονομή, 
βεβαίωση ότι έχει περατώσει επιτυχώς την παρακολού¬ 
θηση του Προγράμματος. 

Στο ΔΜΣ επισυνάπτεται Παράρτημα Διπλώματος 
στην ελληνική και αγγλική γλώσσα σύμφωνα με τους 
ορισμούς του ν. 3374/2005 όπως ισχύει. 

ΟΡΓΑΝΩΤΙΚΕΣ ΔΡΑΣΤΗΡΙΟΤΗΤΕΣ ΣΤΟ ΠΛΑΙΣΙΟΤΟΥ ΠΜΣ 

• Διαδικασία ανοικτής πρόσκλησης επιλογής μεταπτυ¬ 
χιακών φοιτητών. 

• Συγκέντρωση δικαιολογητικών υποψηφίων. 

• Εγγραφές των υποψηφίων μεταπτυχιακών φοιτητών 
μετά την ολοκλήρωση της διαδικασίας επιλογής. 

• Σύνταξη καταλόγου εγγεγραμμένων μεταπτυχιακών 
φοιτητών. 

•Τήρηση καρτέλας για κάθε εγγεγραμμένο μεταπτυ¬ 
χιακό φοιτητή και ενημέρωση της κατά τη διάρκεια των 
σπουδών. 

• Έκδοση δελτίων βαθμολογίας. 

• Σύνταξη των προγραμμάτων (ωρολογίων και εξε¬ 
τάσεων). 

■ Έκδοση πόσης φύσεως πιστοποιητικών και βεβαι¬ 
ώσεων που χορηγούνται κατόπιν αιτήσεως των ενδι¬ 
αφερομένων και υπογράφονται από τον Προϊστάμενο 
Γραμματείας του τμήματος. 

■Τήρηση μηχανογραφικού αρχείου μεταπτυχιακών 
φοιτητών. 

• Στήριξη της συνέλευσης του τμήματος. 

• Παροχή πόσης φύσεως πληροφοριών και στοιχείων 
σχετικά με το ΠΜΣ ή/και διάθεση τους στον παγκόσμιο 
δικτυακό ιστό (νννννν). 

• Διαδικασίες απονομής Διπλώματος Μεταπτυχιακών 
Σπουδών (ΔΜΣ). 

• Ενημέρωση Βιβλίου Διπλωματούχων. 

ΑΡΓΙΕΣ ΚΑΙ ΔΙΑΚΟΠΕΣ 

Οι αργίες και διακοπές ακολουθούν γενικώς εκείνες 
του Προγράμματος Προπτυχιακών Σπουδών, με ενδε¬ 
χόμενες προσαρμογές σχετικές με τις εκπαιδευτικές 
ανάγκες του ΠΜΣ. 


ΤΡΟΠΟΠΟΙΗΣΕΙΣ ΤΟΥ ΚΑΝΟΝΙΣΜΟΥ 
Ο παρών Κανονισμός Μεταπτυχιακών Σπουδών κα¬ 
ταρτίστηκε με την από 5.3.2018 απόφαση της συνέ¬ 
λευσης του Τμήματος η οποία εγκρίθηκε με την από 
22.3.2018 απόφαση της Συγκλήτου της ΑΣΚΤ. Για κάθε 
θέμα που θα προκόψει κατά την εφαρμογή του παρό¬ 
ντος Κανονισμού αποφασίζει η συνέλευση του τμήματος, 
ύστερα από εισήγηση της ΣΕ του ΠΜΣ. Οι διατάξεις του 
Κανονισμού μπορούν να τροποποιούνται με απόφαση 
της συνέλευσης μετά από εισήγηση της ΣΕ του ΠΜΣ, η 
οποία εγκρίνεται από τη Σύγκλητο της ΑΣΚΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2018 

Ο Πρύτανης 

ΠΑΝΑΓΙΩΤΗΣ ΧΑΡΑΛΑΜΠΟΥΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ~ι :■ ,' Μ ΙΠ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























